b'\n_START_ARTICLE_\nNorth American P-51 Mustang\n_START_SECTION_\nK\xc5\xabrimas ir pasirodymo prie\xc5\xbeastys\n_START_PARAGRAPH_\nJAV bombardavo Vokietij\xc4\x85 ir reik\xc4\x97jo naikintuvo, kuris apsaugot\xc5\xb3 B-17 , B-29 bombone\xc5\xa1ius ir kontroliuot\xc5\xb3 oro erdv\xc4\x99, kol vykdoma operacija. Iki tol naudotas P-40 jau buvo techni\xc5\xa1kai atsilik\xc4\x99s, o P-38 tiesiog stigo. P-47 technin\xc4\x97s charakteristikos buvo patenkinamos, ta\xc4\x8diau jo skryd\xc5\xbeio nuotolis buvo per menkas. Reik\xc4\x97jo sukurti ir gaminti nauj\xc4\x85 naikintuv\xc4\x85, kuris paj\xc4\x97gt\xc5\xb3 nuskristi i\xc5\xa1 Londono \xc4\xaf Berlyn\xc4\x85, ten kautis su k\xc4\x85 tik pakilusiais vokie\xc4\x8di\xc5\xb3 naikintuvais ir gr\xc4\xaf\xc5\xbeti atgal. Tod\xc4\x97l buvo prad\xc4\x97tas masi\xc5\xa1kai gaminti 1940 met\xc5\xb3 itin greitu eksperimentiniu prototipu NA-73X paremtas P-51.\n_START_SECTION_\nS\xc4\x97km\xc4\x97\n_START_PARAGRAPH_\nLiuftvafei tiesiog nieko kito neliko, kaip tik m\xc4\x97ginti staigiai ir netik\xc4\x97tai atakuoti bombone\xc5\xa1ius ir po vienos atakos pasitraukti. Prad\xc5\xbeioje tai pavykdavo, bet v\xc4\x97liau amerikie\xc4\x8diai kiek pakeit\xc4\x97 taktik\xc4\x85, leisdami P-51D palikti savo bombone\xc5\xa1ius ir vytis pasteb\xc4\x97tus prie\xc5\xa1us, pavyzd\xc5\xbeiui, iki nusileidimo tako, ir ten juos ap\xc5\xa1audyti. Per 1944\xc2\xa0m. Vokietijos oro paj\xc4\x97gos buvo prakti\xc5\xa1kai sunaikintos. Tik\xc4\x97tasi, kad naujai pasirod\xc5\xbeiusio reaktyvinio Me-262 greitis atne\xc5\xa1 s\xc4\x97km\xc4\x99 1944, bet P-51 lengvai gal\xc4\x97jo prilygti ankstyviems reaktyviniams naikintuvams grei\xc4\x8diu ir smarkiai pranokti juos manevringumu ir skryd\xc5\xbeio nuotoliu.'